designmag.gr » Blog Archive » Με σημαντική αύξηση έκλεισε η περίοδος υποβολής στα ΕΒΓΕ 2016
Με σημαντική αύξηση έκλεισε η περίοδος υποβολής στα ΕΒΓΕ 2016
Χθες, Παρασκευή 5 Φεβρουαρίου, και σύμφωνα πάντα με τον προγραμματισμό των ΕΒΓΕ, έκλεισε η περίοδος υποβολής συμμετοχών για τη διοργάνωση του 2016.
Η είδηση είναι ότι κόντρα σε αυτά που κάποιος θα περίμενε, αλλά και το περιρρέον κλίμα, τα Ελληνικά Βραβεία Γραφιστικής & Εικονογράφησης 2016 παρουσιάζουν μια σημαντική αύξηση στον αριθμό των συμμετοχών.
Η οργάνωση των βραβείων έχει περάσει ήδη στη φάση της υποδοχής και ελέγχου όλων των συμμετοχών, μια φάση που αναμένεται να διαρκέσει για λίγο παραπάνω από μία εβδομάδα. Στη συνέχεια, σύμφωνα με τους σχετικούς κανονισμούς, θα υπάρξει αναλυτική ανάρτηση όλων των συμμετοχών ανά κατηγορία στην επίσημη ιστοσελίδα του διαγωνισμού και επικοινωνία με όλους του συμμετέχοντες ώστε να ελέγξουν για το ορθό των καταχωρήσεών τους. Στο ίδιο διάστημα όποιος το επιθυμεί θα μπορεί να καταθέσει και (επώνυμες) ενστάσεις επί των συμμετοχών.
Ακολούθως θα δημοσιευθούν τα τελικά νούμερα και η διοργάνωση θα προχωρήσει στο στάδιο της κρίσης.
Τα ΕΒΓΕ 2016 θα κλείσουν όπως πάντα με την τελετή απονομής, που θα πραγματοποιηθεί την Τετάρτη 14 Απριλίου στην κεντρική σκηνή της Στέγης Γραμμάτων & Τεχνών.
Για την ώρα, οι διοργανωτές δεν έχουν παρά να ευχαριστήσουν για μια ακόμα φορά την κοινότητα για την έμπρακτη υποστήριξή της στο θεσμό των Ε.Β.Γ.Ε.
Tags: branding, web design, βραβεία, γραφιστική, ΕΒΓΕ, ΕΒΓΕ 2016, εικονογράφηση, σχεδιασμός συσκευασίας
Ριχάρδος ΙΙΙ 03-04-2016 9:10
Τετάρτη 14 Απριλίου;